મૃદુલ દોરડું એક થેલીમાં લઇને જ આવ્યો હતો. એણે ઘરનું બારણું અંદરથી બંધ કરાવી દીધું. તે પછી અંદરના ખુલ્લા રૂમના પંખા પર દોરડાનો એક છેડો બાંધ્યો બીજા છેડા પર ફાંસીનો ફંદો બનાવ્યો. પંખા નીચે ટેબલ ગોઠવ્યું. બીનાના કપાળ પર એણે ચાંલ્લો કર્યો. અગરબત્તીનો ધૂપ કર્યો. તે પછી મૃદુલે બીનાને ટેબલ પર ચઢી જવા કહ્યું: ભોળી બીના ટેબલ પર ચઢી ગઇ. મૃદુલે ફાંસીનો ફંદો તેના ગળામાં ભરાવ્યો. એ પછી મૃદુલે તાંત્રિકના આડંબર કરી મંત્રતંત્ર બોલવાની શરૂઆત કરી. લગભગ ૨૦ મિનિટ સુધી તે મંત્ર બોલતો રહ્યો. બીના હવે તેના પૂરા પ્રભાવ હેઠળ હતી. એ પછી એણે કહ્યું: ‘હવે ટેબલને હટાવી દો.’